als_Latn dik_Latn sag_Latn
Ansi Agolli dhe Admir Teli do të jenë shqiptarët e radhës që do të dalin kampionë këtë sezon jashtë Shqipërisë
Në Azerbajxhanin e largët, dy lojtarët e Karabakut dhe të Kombëtares Shqiptare do të shkruajnë emrin e tyre në listën e atyre që do të fitojnë një kampionat jashtë Shqipërisë. Ansi Agolli dhe Admir Teli do të jenë shqiptarët e radhës që do të dalin kampionë këtë sezon. Të dy kanë luajtur si titullarë në fitoren e fundit të Karabakut, 3-0. Një fitore e cila thotë shumë për skuadrën e shqiptarëve. Janë vetëm 9 ndeshje nga titulli dhe nëse vazhdojnë kështu dhe fitojnë të paktën 5 ndeshjet e radhës dhe marrin një barazim janë automatikisht kampionë. Triumfi është total. Admir Teli dhe Ansi Agolli, dy futbollistët shqiptarë të Karabakut në Azerbajxhan, me të gjitha gjasat do të shpallen dy lojtarët më të mirë të klubit për vitin 2013-2014, siç ka ndodhur edhe në 2011-ën. Gjithmonë kanë qenë stabël në skuadrën e tyre, por asnjëherë nuk kanë fituar titullin kampionë. Por sezoni 2013-2014 është i tyre. Pas javës së 27-të, Karabaku kryeson i vetëm me 58 pikë, 10 më shumë se Neftçi Baku. Kur duhen edhe 9 javë nga fundi i kampionatit, dyshja shqiptare është shumë pranë titullit kampion, por të mos thënë se që tani janë shpallur kampionë. 10 pikë nga Neftçi Baku dhe një skuadër si Karabaku që tanimë është kampione. Meritë shumë e madhe e dyshes shqiptare me Agollin që ka luajtur pafund dhe Telin me eksperiencë. Karabaku është një nga klubet më të mira të këtij vendi. Vitin e fundit e mbylli i dyti kampionatin. Karabaku është stabël në Kupat e Europës, ku është paraqitur në mënyrë të shkëlqyer, madje edhe në përballje me klube të mëdha europiane.
Skuadra është ndërtuar në vitin 1951 dhe aktualisht ka një stadium prej 31,200 tifozësh. Është stadiumi ku luan kombëtarja azerbajxhanase. Më parë skuadra ka pasur një tjetër stadium, por ai është shkatërruar gjatë luftës me Armeninë. Aktualisht, Karabaku është një nga skuadrat më të mira në Azerbajxhan.
Pas tri viteve dominim të Neftçit dhe një sezoni si skuadër e dyta në renditje më në fund, Karabaku është skuadra që do të marrë kampionatin. Një arritje shumë e madhe për skuadrën e dy shqiptarëve që gjithmonë ka qenë në vendin e dytë apo të tretë këto tre vitet e fundit. Dhe dominimi ka qenë total sepse Karabaku ka humbur vetëm tri ndeshje dhe pjesën tjetër të takimeve e ka fituar apo barazuar. Kështu, Karabaku dhe dy shqiptarët çojnë në shtëpi titullin që kësaj skuadre i mungon që prej vitit 1993. Asnjëherë tjetër skuadra e Karabakut nuk ka mundur që të fitojë një titull në kampionatin azerbajxhanas.
2500 Minuta ka luajtur Ansi Agolli në kampionat dhe Kupë së bashku
1500 Minuta ka kaluar Admir Teli në kampionat dhe Kupë
26 Ndeshje ka luajtur Agolli në kampionat, 2 në Kupë dhe 8 në Europa League
14 Ndeshje në kampionat, 2 në Kupë dhe 8 në Europë ka luajtur Admir Teli
1 Gol kanë shënuar këtë sezon shqiptarët dhe autori është Ansi Agolli
2010 Viti kur Ansi Agolli luajti me ekipin azer për herë të parë
115 Ndeshje të paktën ka Agolli me këtë skuadër në kampionat dhe këtu nuk futet Kupa dhe Europa
2009 Viti kur është afruar Admir Teli në Azerbajxhan me Karabakun
151 Ndeshje dhe 8 gola ka në palmaresin e tij shkodrani i Karabakut në kampionat
Ansi Agolli
Ansi Agolli është shqiptari tjetër i cili është aktivizuar pothuajse në të gjitha takimet këtë kampionat. Dyshja shqiptare me në krye Agollin, padyshim nga më të mirët për Karabakun, po çon ekipin drejt titullit. Agolli ka luajtur 26 ndeshje me më shumë se 2300 minuta në kampionat, 2 ndeshje në Kupë dhe 8 ndeshje në Kupat e Europës. Një paraqitje si askush tjetër në Europë nga legjionarët për Agollin.
Admir Teli
Mbrojtësi shkodran, i cili mban edhe shiritin e kapitenit te Karabaku, u rikthye pas disa javëve mungesë për shkak dëmtimi.
Në kampionatin azerbajxhanas është aktivizuar më shumë se 1500 minuta në 16 ndeshje kampionati dhe Kupe. Është penalizuar për shkak të dëmtimit, por është lojtar bazë. Ashtu si edhe Agolli, ka bërë të pamundurën për të çuar përpara ekipin.
Në 2011-ën më të mirët
Në vitin 2011, fituesi si lojtari më i mirë u shpall mbrojtësi Admir Teli, i cili grumbulloi 172 pikë. Rezultati është i njëjtë me atë të një viti më parë, ku fitues ishte gjithashtu mbrojtësi i përfaqësueses, Ansi Agolli, që ka marrë 158 pikë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn dyu_Latn als_Latn als_Latn als_Latn als_Latn